Christine & the Queens

Christine and the Queens, Chris e Redcar son los noms de scèna de Héloïse Adélaïde Letissier, un cantaire francés, tanben autor e compositor, nascut lo 1èr de junh de 1988 a Nantas (França). Canta en francés e en anglés.

A de succès tre 2014 tre ambe son primièr album Chaleur Humaine, vendut a mai d'un milion d'exemplars e aital certificat disc de diamant en França, portat pel tube Saint Claude, una represa de Paradis perdus de Christophe, o encara Christine (Tilted en version anglesa).

Jol nom de Chris,Son nouvel album, intitulé «Chris», qui sort aujourd'hui vendredi, associe sombres propos et rythmiques sautillantes, paroles en français ponctuées d'expressions anglaises et vocalises brillantes https://www.ladepeche.fr/article/2018/09/21/2873123-christine-and-the-queens-retour-muscle-diva-soul.html son segond album es publicat en 2018 e es certificat disc de platin : es es una capitada critica a l'internacional, en particular dins los païses anglosaxons. Elegit « Album de l'annada 2018 » per The Guardian, es repertoriat demest « los mai grands albums de la decennia » segon AllMusic. Son primièr simple, Damn, dis-moi (Girlfriend en version anglesa), es elegit per la revista americana Time « Melhora Cançon de l'Annada 2018 ». Aqueste album conten tanben lo tube La marcheuse, o encara los tròçes Doesn't matter (voleur de soleil) e 5 dollars (5 dols). 

En 2019, Christine and the Queens enregistra Gone, una cançon en duò ambe la cantaira britanica Charli XCX, e en 2020, 3Sex, una version novèla de 3e sexe de e ambe lo grop francés Indochine, un tròç qu'obten un gròs succès en França.

Identificada femenina a sa naissença, en agost de 2022 Redcar anóncia pasmens que se genre al masculin dempuèi un an e qu'a començat d'o far mai recentament dins sa familha e dins son intimitat.

Discografia
 2014 : Chaleur humaine 
 2018 : Chris
 2022 : Redcar : les adorables étoiles (prologue)
 2023 : Paranoïa, Angels, True Love

Referéncias

Categoria:Cantaira francesa
Categoria:Naissença en 1988
Categoria:Pseudonim
Categoria:Cantaira e cantaire dels ans 2010
Categoria:Cantaira e cantaire dels ans 2020